**สถานประกอบการ**

**1. ข้อมูลสถานประกอบการ**

**1.1 ข้อมูลของบริษัท ซีนิกซอฟท์ จํากัด**

บริษัท ซอฟต์แวร์-ไอที ในเชียงใหม่ รับออกแบบ และพัฒนาเว็บไซต์สำหรับองค์กร โชว์ผลงาน สร้างความน่าเชื่อถือ ร้านค้าออนไลน์ ระบบปฏิบัติการหลังบ้าน อำนวยความ สะดวกในการทำงานในองค์กร ระบบลูกค้าสัมพันธ์ รวมไปถึงการสร้าง Dashboard งาน Report ให้กับผู้บริหาร

**1.2 สถานที่ตั้งสถานประกอบการ**

เลขที่ 107/12 ถนนสุเทพ ตำบลสุเทพ อำเภอเมืองเชียงใหม่ จังหวัดเชียงใหม่ 50200

**2. งานที่ได้รับมอบหมายระหว่างปฏิบัติสหกิจศึกษา**

จากประสบการณ์การปฏิบัติสหกิจศึกษา เริ่มจากมีการฝึกฝน ในส่วนของ ศึกษาเกี่ยวกับ Test Document, การทำตาราง Test Case และ การใช้งาน Robot Framework หรือการทำการทดสอบอัตโนมัติ (Automated Test) หลังจากที่เริ่มเข้าใจด้านต่าง ๆ ได้รับมอบหมายงานต่างๆ ดังนี้

* วางแผนการทํางานที่ได้รับ
* จัดทำเอกสารเกี่ยวกับฟังก์ชั่นต่างๆ ที่มีในระบบ
* ค้นหาข้อบกพร่อง (Bug) ในซอฟต์แวร์ โดยทำการทดสอบซอฟต์แวร์ตามขอบเขตที่กำหนดไว้ เช่น ทดสอบความถูกต้อง (Functional Testing) เป็นต้น
* วางแผนการทดสอบระบบ โดยจะเริ่มจาก การ Manual Test และตามด้วย Automated Test
* ทดสอบระบบในส่วนที่มีปัญหาตาม Requirement
* ทดสอบระบบตามแผนการทดสอบ
* ศึกษาการใช้งาน Library ของ Robt Framework ที่นําไปใช้ในการทดสอบระบบ
* ทดสอบระบบในส่วนอื่นๆ ให้มีความสมบูรณ์

**3. เทคโนโลยีที่ใช้ในสถานประกอบการ**

1) Visual Studio Code (VSCode)

เป็นโปรแกรมแก้ไขโค้ด (Code Editor) ที่ใช้ในการแก้ไขและปรับแต่งโค้ดภายในระบบ มีการพัฒนาออกมาในรูปแบบของ Open Source ซึ่งมีการรองรับการใช้งานทั้งบน Windows, macOS และ Linux สนับสนุนการพัฒนาหลายภาษา เช่น JavaScript, TypeScript, Python, C++, C#, Java, PHP และสามารถใช้รวมกับเครื่องมืออื่นๆ ได้ เช่น Git, GitHub

2) MySQL Server Management

เป็นโปรแกรม ระบบจัดการฐานข้อมูลเชิงสัมพันธ์ (Relational Database Management System: RDBMS) ใช้ภาษา SQL (Structured Query Language) ในการเข้าถึงข้อมูล รวมไปถึงใช้ในการจัดเก็บข้อมูลและจัดการฐานข้อมูลต่างๆ ทำให้ง่ายต่อการจัดการข้อมูลต่างๆในฐานข้อมูลโดยสามารถจัดการผ่านอินเตอร์เฟซของโปรแกรมได้ รวมถึงการรองรับคำสั่งภาษา SQL ในการทำงานต่างๆ เช่น เรียกข้อมูล แก้ไข ลบ เป็นต้น

3) GitHub

เป็นเว็บไซต์ Git ที่อยู่บน internet มีการทํางานเดียวกับ Git ที่เป็น

เครื่องมือที่ช่วยจัดการเวอร์ชั่นของโค้ด, จัดเก็บและแชร์โค้ดได้อย่างง่ายดาย นอกจากนี้ยังให้ฟีเจอร์การทำงานร่วมกันอื่นๆ เช่น การติดตามปัญหา การเผยแพร่ การแจ้งเตือน และการวิเคราะห์

4) Postman

เป็นแพลทฟอร์มที่ใช้สำหรับทดสอบและจำลองการเชื่อมต่อระหว่างแอปพลิเคชันที่ใช้เทคโนโลยีเว็บ เช่น API (Application Programming Interface) หรือเว็บเซอร์วิส (web service) โดย Postman ช่วยให้สามารถทดสอบและจำลองการเรียกใช้ API ต่าง ๆ ได้อย่างมีประสิทธิภาพและรวดเร็ว

5) Upbase

เป็นซอฟต์แวร์การจัดการงานแบบครบวงจรที่ออกแบบมาสำหรับทั้งบุคคลและทีม. Upbase ช่วยให้สามารถจัดการงาน กำหนดเวลา เก็บเอกสาร และสื่อสารกับทีมได้อย่างมีประสิทธิภาพ